Document ID: 31981R2728

KOMISIJAS REGULA (EEK) Nr. 2728/81
(1981. gada 10. septembris),
ar ko groza Regulas (EEK) Nr. 1727/70, (EEK) Nr. 1728/70, (EEK) Nr. 2603/71, (EEK) Nr. 638/74 un (EEK) Nr. 410/76 attiecībā uz to piemērošanu Kopienā ražotām tabakas šķirnēm
Eiropas Kopienu Komisija,
ņemot vērā Eiropas Ekonomikas kopienas dibināšanas līgumu,
ņemot vērā Grieķijas Pievienošanās aktu un jo īpaši tā 73. pantu;
ņemot vērā Padomes 1970. gada 21. aprīļa Regulu (EEK) Nr. 727/70 par jēltabakas tirgus kopīgo organizāciju 1, kurā jaunākie grozījumi izdarīti ar Grieķijas Pievienošanās aktu, un jo īpaši tās 3. panta 3. punkta pirmo daļu, 5. panta 6. punktu, 6. panta 10. punktu un 7. panta 4. punktu,
ņemot vērā Padomes 1971. gada 26. jūlija Regulu (EEK) Nr. 1697/71 par intervences izdevumu finansēšanu attiecībā uz jēltabaku 2, kurā jaunākie grozījumi izdarīti ar Regulu (EEK) Nr. 330/74 3, un jo īpaši tās 6. panta 2. punktu,
tā kā Padomes 1981. gada 19. maija Regula (EEK) Nr. 1534/81, ar ko attiecībā uz 1981. gada ražu nosaka orientējošās un intervences cenas un lapu tabakas pircējiem piešķirtās piemaksas, ķīpotās tabakas atvasinātās intervences cenas un standarta kvalitāti 4, ieviesa Grieķijā audzētu tabakas šķirņu sarakstu un to standarta kvalitātes definīciju; tā kā tādēļ jāizdara atbilstīgi grozījumi regulās, kas ietver noteikumus attiecībā uz dažādām tabakas šķirnēm un standarta kvalitāti, proti, šādās regulās:
- Komisijas 1970. gada 25. augusta Regula (EEK) Nr. 1727/70 par intervences kārtību jēltabakai 5, kurā jaunākie grozījumi izdarīti ar Regulu (EEK) Nr. 290/81 6,
- Komisijas 1971. gada 6. decembra Regula (EEK) Nr. 2603/71 par sīki izstrādātiem noteikumiem līgumu slēgšanai par intervences aģentūru pārziņā esošas tabakas pirmapstrādi un sagatavošanu tirgum 7, kurā jaunākie grozījumi izdarīti ar Regulu (EEK) Nr. 290/81,
- Komisijas 1974. gada 20. marta Regula (EEK) Nr. 638/74, ar ko nosaka maksimālās pielaides daudzuma zudumiem, kuri rodas, intervences aģentūrās uzglabājot jēltabaku 8, kas grozīta ar Regulu (EEK) Nr. 1979/79 9,
- Komisijas 1976. gada 23. februāra Regula (EEK) Nr. 410/76, ar ko nosaka maksimāli pieļaujamos svara zudumus saistībā ar tabakas pirmapstrādes un produkcijas sagatavošanas tirgum pārraudzību 10, kurā jaunākie grozījumi izdarīti ar Regulu (EEK) Nr. 290/81;
tā kā ar Grieķijas Pievienošanās akta I pielikumu Komisijas Regulā (EEK) Nr. 1728/70 11, kurā jaunākie grozījumi izdarīti ar Regulu (EEK) Nr. 290/81, ieviesa Grieķijā audzētu šķirņu cenu palielinājumu un samazinājumu skalu; tā kā jāizdara grozījumi attiecīgajā skalā, balstoties uz Grieķijas jēltabakas kvalitātes diapazona sīkāku izvērtējumu un šīs tabakas šķirņu klasifikāciju, kas ieviesta ar Regulu (EEK) Nr. 1534/81;
tā kā 1. pants Padomes Regulā (EEK) Nr. 327/71 12 paredz noteikumus par to, ka līgumus par intervences aģentūras iepirktās lapu tabakas pirmapstrādi un sagatavošanu tirgum slēdz konkursa kārtībā, ir tiesības slēgt līgumu par visizdevīgāko piedāvājumu ar noteikumu, ja tas nepārsniedz summu, kas noteikta katrai šķirnei;
tā kā šīs summas nosaka ar Komisijas Regulu (EEK) Nr. 2603/71; tā kā kopš pēdējās šo summu precizēšanas dažām šķirnēm ievērojami mainījušies aprēķinu komponenti; tā kā tādēļ vēlreiz jāprecizē summas;
tā kā šajā regulā paredzētie pasākumi saskan ar Tabakas pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulu (EEK) Nr. 1727/70 groza šādi:
1. Regulas I pielikumu groza saskaņā ar šīs regulas I pielikumu;
2. Regulas II pielikumu groza saskaņā ar šīs regulas II pielikumu;
3. Regulas IV pielikumu groza saskaņā ar šīs regulas III pielikumu.
2. pants
Ar šo Regulu (EEK) Nr. 1728/70 groza šādi:
1. Regulas I pielikumu groza saskaņā ar šīs regulas IV pielikumu;
2. Regulas II pielikumu groza saskaņā ar šīs regulas V pielikumu.
3. pants
Regulas (EEK) Nr. 2603/71 pielikumu aizstāj ar šīs regulas VI pielikumu.
4. pants
Regulas (EEK) Nr. 638/74 pielikumu aizstāj ar šīs regulas VII pielikumu.
5. pants
Regulas (EEK) Nr. 410/76 pielikumu groza saskaņā ar šīs regulas VIII pielikumu.
6. pants
Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī.
To pirmoreiz piemēro tabakai, kas ievākta 1981. gadā.
Šī regula uzliek saistības kopumā un ir tieši piemērojama visās dalībvalstīs.
Briselē, 1981. gada 10. septembrī

Labels: 3
17